**PATVIRTINTA**

**Gimnazijos direktoriaus**

**2021 m. kovo 19 d.**

**įsakymu Nr. V – 107**

**PAGĖGIŲ SAV. VILKYŠKIŲ JOHANESO BOBROVSKIO GIMNAZIJOS IKIMOKYKLINIO, PRIEŠMOKYKLINIO, PRADINIO UGDYMO PROCESO VYKDYMO TIESIOGINIU KONTAKTINIU BŪDU KARANTINO METU TVARKOS APRAŠAS**

**I.BENDROSIOS NUOSTATOS**

1. Tvarkos aprašas rengiamas vadovaujantis Lietuvos Respublikos Vyriausybės nutarimais ,,Dėl karantino Lietuvos Respublikos teritorijoje paskelbimo“, Pagėgių savivaldybės administracijos direktoriaus nutarimais ,,Dėl ugdymo proceso organizavimo karantino metu“, Pagėgių sav. Vilkyškių Johaneso Bobrovskio gimnazijos mokytojų tarybos nutarimais.

2. Ugdymas vykdomas užtikrinant valstybės lygio ekstremaliosios situacijos operacijų vadovo nustatytas asmenų srautų valdymo, saugaus atstumo laikymosi ir kitas būtinas visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas.

**II. UGDYMO PROCESO VYKDYMAS KARANTINO METU**

3.Ikimokyklinis ugdymas vykdomas mišriu būdu: tiesioginiu kontaktiniu ir nuotoliniu.

4.Priešmokyklinis ugdymas vykdomas mišriu būdu: tiesioginiu kontaktiniu ir nuotoliniu.

5. Pradinis ugdymas vykdomas mišriu būdu: tiesioginiu kontaktiniu ir nuotoliniu.

6. Formalusis pradinis ugdymas, priešmokyklinis ugdymas vykdomas kasdien tiesioginiu kontaktiniu būdu nuo 8 valandos iki 13 valandos.

7. Neformalusis pradinis ugdymas vykdomas nuotoliniu būdu nuo 14 valandos iki 15 valandos pagal sudarytą tvarkaraštį.

8. Fizinio ugdymo, šokio pamokos vedamos atvirose erdvėse. Esant nepalankioms oro sąlygoms, koreguojamas tos dienos pamokų tvarkaraštis.

9. Edukacinę veiklą galima vykdyti atvirose Vilkyškių miestelio teritorijoje esančiose erdvėse, laikantis visų saugumo reikalavimų.

**III. ASMENS SAUGUMO UŽTIKRINIMAS**

10. Gimnazijos mokytojai ir kiti darbuotojai apsaugines nosį ir burną dengiančias priemones (medicinines kaukes) privalo nuolat dėvėti visose mokyklos vidaus erdvėse.

11. Pamokų metu mokiniams savo klasėje leidžiama nedėvėti burną ir nosį dengiančių apsauginių priemonių (medicininių kaukių).

12. Sloguojantys ugdytiniai, mokiniai pamokų, veiklų metu privalo dėvėti burną ir nosį dengiančias apsaugines priemones (medicinines kaukes).

13. Kitose mokyklos vidaus ir lauko erdvėse mokiniai privalo dėvėti burną ir nosį dengiančias apsaugines priemones (medicinines kaukes).

14. Mokykliniame autobuse mokiniai privalo dėvėti burną ir nosį dengiančias apsaugines priemones (medicinines kaukes), sėdint autobuse išlaikyti 1 metro atstumą.

15. Pertraukų metu mokiniams draudžiama būriuotis mokyklos vidaus erdvėse: koridoriuose, laiptinėse, rūbinėje.

16. Sergantys (karščiuojantys, kosintys) mokytojai, kiti darbuotojai negali dirbti mokykloje tiesioginiu kontaktiniu būdu.

17. Sergantiems (karščiuojantiems, kosintiems) mokiniams, ugdytiniams mokytis tiesioginiu kontaktiniu būdu mokykloje draudžiama.

**IV. MOKINIŲ MAITINIMAS**

18. Mokinių, ugdytinių maitinimas vykdomas gimnazijos valgykloje išlaikant 2 metrų atstumus.

19. Mokiniai, ugdytiniai maitinami:

19.1. Priešmokyklinio ugdymo – 11.00 – 11.20;

19.2. Pirma klasė – 10.15 – 10.25;

19.3. Antra klasė – 10.25 – 10.35;

19.4. Trečia klasė – 10.35 – 10.45;

19.5. Ketvirta klasė – 10.45 – 10.55.

**V. MOKINIŲ PAVEŽĖJIMAS**

20. Mokiniai, ugdytiniai į mokyklą vežami pagal direktoriaus įsakymu patvirtintą grafiką nuo 7.00 iki 7.55.

21. Mokiniai, ugdytiniai vežami į namus nuo 13.00 iki 13.55, parvežimo srautus ir maršrutus reguliuoja direktoriaus pavaduotoja ūkinei ir administracinei veiklai.

**VI. BAIGIAMOSIOS NUOSTATOS**

22. Susirgus bent vienam mokiniui, ugdytiniui ar klasės mokytojui COVID-19 virusu, visa klasė grąžinama į nuotolinį mokymą(si), ugdymą(si).

SUDERINTA

Gimnazijos direkcijos posėdyje

2021-03-18